Hudkrem

Det er slik at de fleste hudkremer er emulsjoner av olje og vann (kan sammenlignes med melk). Den største bestanddelen er olje og vannet er finfordelt i oljefasen. I lærebokoppskrifter så er det litt forskjell på hvilke ingredienser som brukes i oljefasen og hvilke som brukes i vannfasen. Man trenger også en emulgator som sikrer finfordelingen altså at emulsjonen blir jevn og homogen. Noen oppskrifter tar også med et konserveringsmiddel for lengre holdbarhet og det kan også tilsettes parfyme for bedre lukt.

Det er også viktig at sluttproduktet får en riktig konsistens og er smørevennlig.

Vår hudkrempakke 855375 baserer seg på ingrediensene som anvendes i læreboken til Brandt 1 NA, Aschehoug forlag.

I denne forsøksbeskrivelsen beskriver jeg flere valg som kan gjøres utefra ulike oppskrifter i lærebøker samt valg til de forskjellige fasene.

Oljefasen:

Eks 1: 20 g flytende parafin, 2,5 g fast parafin, 2,5 g oktadekanol/stearinalkohol og 5 g oktadekansyre/stearinsyre.

Eks 2: 30 ml Lanolin, 30 mL bivoks og 1 dl mandelolje.

Vannfasen:

Eks 1: 2,5 g trietanolamin (emulgator), 5 g glyserol 45 mL vann.

Eks 2: 1 dl vann som er kokt med en toppet teskje tørket kamille (virker som emulgator) og deretter filtrert.

Som konserveringsmiddel kan du tilsette en spatelspiss benzosyre (finnes i tyttebær) til vannfasen eller litt vitamin A og E fra vitaminkapsler til blandingen.

Det er viktig at du varmer opp oljefasen forsiktig til fettstoffene smelter og deretter påser at løsningen er jevn og homogen.

Deretter tilsetter du vannfasen til oljefasen mens denne fremdeles er flytende. Blandingen avkjøles deretter langsomt (langsom avkjøling gir bedre konsistens) og man bør også røre forsiktig under avkjøling. Parfyme tilsettes og røres inn når kremen er ferdig avkjølt.

Som parfyme kan du bruke rosenolje varenummer 876901, geraniumolje, andre aromastoffer eller kanskje elevenes favorittparfyme.

Fordel til slutt den ferdige hudkremen over på plastbokser 053250 og den ferdige kremen kan elevene ta med seg hjem.

Det er viktig å være klar over at hudkrem er til utvortes bruk og at det kan være direkte helseskadelig å ta den inn i munnen.

Hvis du følger eksempel 1 så er dette de kjemikaliene som følger med til varenummer 855375 – Hudkrempakke Brandt.